# Iota Pegasi

Iota Pegasi (ι Peg / 24 Pegasi) és un sistema estel·lar en la constel·lació del Pegàs situat a 38,3 anys llum del Sistema Solar. De magnitud aparent +3,77, ocupa el novè lloc per lluentor en la seva constel·lació.
La component principal del sistema, Iota Pegasi A, és un estel blanc-groc de la seqüència principal de tipus espectral F5V. Amb una temperatura superficial de 6426 K, llueix amb una lluminositat 3,3 vegades major que la lluminositat solar, i el seu diàmetre és entre un 40 % i un 50 % més gran que el del Sol. Gira sobre si mateix amb una velocitat de rotació projectada de 7,5 km/s, implicant que el seu període de rotació és igual o inferior a 9,6 dies. Té una massa de 1,32 masses solars.
A una distància de 0,119 ua de la component A —un 30 % de la distància que separa a Mercuri del Sol— orbita Iota Pegasi B, un nan groc que, d'acord amb el seu espectre, té tipus G8V. És un estel menys lluminós que el Sol amb una massa de 0,80 massa solars. Empra només 10 dies, 5 hores i 3 minuts a completar una volta al voltant del seu company al llarg d'una òrbita pràcticament circular (ε ≈ 0). El pla orbital està inclinat 77,6º respecte al plànol del cel.
El sistema posseeix una metal·licitat inferior a la solar, i la seva abundància relativa de ferro es troba entre el 65% i el 89% de l'existent en el nostre estel. La seva edat aproximada és de 2400 - 2500 milions d'anys.

## Referències

* ↑ «The Physical Basis of Luminosity Classification in the Late A-, F-, and Early G-Type Stars. I. Precise Spectral Types for 372 Stars» (en anglès). Astronomical Journal, 4, 4-2001, pàg. 2148–2158. DOI: 10.1086/319956.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ «UBV photometry of stars whose positions are accurately known. VII». Astronomy and Astrophysics, 1993, pàg. 591–592.
* ↑ Gerard T. van Belle «Directly determined linear radii and effective temperatures of exoplanet host stars» (en anglès). Astrophysical Journal, 2, 23-03-2009, pàg. 1085–1098. DOI: 10.1088/0004-637X/694/2/1085.
* 1 2 3 «Abundances in the local region. III. Southern F, G, and K dwarfs» (en anglès). Astronomical Journal, 3, 3-2018. DOI: 10.3847/1538-3881/AAA9B5.
* ↑ «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* ↑ NSV 14034 - Spectroscopic binary (SIMBAD)
* ↑ Iota Pegasi Arxivat 2016-07-31 a Wayback Machine. (The Bright Star Catalogue)
* 1 2 3 Nordström, B.; Mayor, M.; Andersen, J.; Holmberg, J.; Pont, F.; Jørgensen, B. R.; Olsen, E. H.; Udry, S.; Mowlavi, N. «The Geneva-Copenhagen survey of the Solar neighbourhood. Ages, metallicities, and kinematic properties of ˜14 000 F and G dwarfs». Astronomy and Astrophysics. pp. 989-1019 (Taula consultada en CDS).
* ↑ van Belle, Gerard T.; von Braun, Kaspar «Directly Determined Linear Radii and Effective Temperatures of Exoplanet Host Stars». The Astrophysical Journal. pp. 1085-1098.
* 1 2 3 Iota Pegasi (Stars, Jim Kaler)
* ↑ Jancart, S.; Jorissen, A.; Babusiaux, C.; Pourbaix, D. «Astrometric orbits of SB^9 stars». Astronomy and Astrophysics. pp. 365-380.
* 1 2 Soubiran, C.; Girard, P. «Abundance trends in kinematical groups of the Milky Way's disk». Astronomy and Astrophysics. pp. 139-151 (Tabla consultada en CDS).

## Enllaços externs

* Iota Pegasi (Solstation)